CELEX: 32022R0925
Language: el
Date: 2022-06-14 00:00:00
Title: Εκτελεστικός κανονισμός (ΕΕ) 2022/925 της Επιτροπής της 14ης Ιουνίου 2022 για την τροποποίηση του παραρτήματος του εκτελεστικού κανονισμού (ΕΕ) 2018/1882 σχετικά με τις καταγεγραμμένες νόσους υδρόβιων ζώων και τον κατάλογο ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων (Κείμενο που παρουσιάζει ενδιαφέρον για τον ΕΟΧ)

15.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 160/30
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/925 ΤΗΣ ΕΠΙΤΡΟΠΗΣ
         της 14ης Ιουνίου 2022
         για την τροποποίηση του παραρτήματος του εκτελεστικού κανονισμού (ΕΕ) 2018/1882 σχετικά με τις καταγεγραμμένες νόσους υδρόβιων ζώων και τον κατάλογο ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 8 παράγραφος 2, το άρθρο 8 παράγραφος 3 στοιχείο α) και το άρθρο 8 παράγραφος 4 στοιχείο β),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/429 θεσπίζει τους κανόνες για την πρόληψη και τον έλεγχο των νόσων που μεταδίδονται στα ζώα ή στον άνθρωπο, συμπεριλαμβανομένων κανόνων για την ιεράρχηση και την κατηγοριοποίηση των καταγεγραμμένων νόσων που προκαλούν ανησυχία σε επίπεδο Ένωσης. Οι εν λόγω κανόνες για την πρόληψη και τον έλεγχο των καταγεγραμμένων νόσων ισχύουν για τα είδη και τις ομάδες ειδών οργανισμών που μπορούν να μεταδώσουν τις καταγεγραμμένες νόσους, είτε επειδή προσβάλλονται από αυτές είτε επειδή λειτουργούν ως διαβιβαστές τους. Τα εν λόγω είδη και ομάδες ειδών οργανισμών απαριθμούνται στον πίνακα του παραρτήματος του εκτελεστικού κανονισμού (ΕΕ) 2018/1882 της Επιτροπής (2), σύμφωνα με τα κριτήρια που καθορίζονται στο άρθρο 8 παράγραφος 2 του κανονισμού (ΕΕ) 2016/429. Επιπλέον, ταξινομούνται σε νόσους κατηγορίας Α, Β, Γ, Δ ή Ε από τον εκτελεστικό κανονισμό (ΕΕ) 2018/1882.
                  
               
                     (2)
                  
                  
                     Ο Παγκόσμιος Οργανισμός για την Υγεία των Ζώων (στο εξής: OIE) επανεξέτασε πρόσφατα τα υδρόβια είδη, τα οποία προσβάλλονται από ορισμένες από τις νόσους που απαριθμούνται στον κώδικα υγείας υδρόβιων ζώων του ΟΙΕ (3). Ορισμένες από τις συγκεκριμένες νόσους απαριθμούνται επίσης στον πίνακα του παραρτήματος του εκτελεστικού κανονισμού (ΕΕ) 2018/1882. Σύμφωνα με το άρθρο 8 παράγραφος 3 στοιχείο α) και το άρθρο 8 παράγραφος 4 στοιχείο β) του κανονισμού (ΕΕ) 2016/429, τα οποία αφορούν την προσθήκη ειδών ή ομάδων ειδών οργανισμών στον εν λόγω κατάλογο και τη διαγραφή τους από αυτόν, και προκειμένου να επιτευχθεί κατάλληλο επίπεδο σύγκλισης με τα πρότυπα του OIE, κρίνεται σκόπιμο για την Επιτροπή να επανεξετάσει τον κατάλογο των ειδών και των ομάδων ειδών οργανισμών που προσβάλλονται από τις νόσους υδρόβιων ζώων, ο οποίος παρατίθεται στον πίνακα του παραρτήματος του εκτελεστικού κανονισμού(ΕΕ) 2018/1882, ώστε να διασφαλιστεί ότι αντικατοπτρίζει τις πλέον πρόσφατες επιστημονικές γνώσεις.
                  
               
                     (3)
                  
                  
                     Ως εκ τούτου, η Επιτροπή προέβη σε επανεξέταση των ειδών που προσβάλλονται από τις νόσους υδρόβιων ζώων που απαριθμούνται στον πίνακα του παραρτήματος του εκτελεστικού κανονισμού (ΕΕ) 2018/1882. Η εν λόγω επανεξέταση ολοκληρώθηκε σύμφωνα με τις επιστημονικές γνώσεις που παρείχαν το εργαστήριο αναφοράς της Ευρωπαϊκής Ένωσης για τις νόσους των ιχθύων και των καρκινοειδών και το εργαστήριο αναφοράς της Ευρωπαϊκής Ένωσης για τις νόσους των μαλακίων (στο εξής από κοινού: EURL), τα οποία διενήργησαν συστηματική αξιολόγηση των ευπαθών ειδών για τις νόσους των κατηγοριών Α, Γ και Ε των υδρόβιων ζώων (στο εξής: αξιολόγηση). Η αξιολόγηση λαμβάνει υπόψη τη μεθοδολογία που ορίζεται στο κεφάλαιο 1.5. του κώδικα του OIE για τα υδρόβια ζώα.
                  
               
                     (4)
                  
                  
                     Έπειτα από την ολοκλήρωση της αξιολόγησης, τα EURL υπέβαλαν εκθέσεις για τα είδη που προσβάλλονται από τις νόσους κατηγορίας Α επιζωοτική νέκρωση του αιμοποιητικού, μόλυνση από Mikrocytos mackini, μόλυνση από Perkinsus marinus, μόλυνση από τον ιό του συνδρόμου Taura και μόλυνση από τον ιό του συνδρόμου της κίτρινης κεφαλής· τις νόσους κατηγορίας Γ ιογενής αιμορραγική σηψαιμία, λοιμώδης νέκρωση του αιμοποιητικού, μόλυνση από τον ιό της λοιμώδους αναιμίας του σολομού με απαλειμμένη περιοχή HPR, μόλυνση από Bonamia exitiosa, μόλυνση από Bonamia ostreae, μόλυνση από Marteilia refringens και μόλυνση από τον ιό του συνδρόμου των λευκών κηλίδων· και τη νόσο κατηγορίας Ε μόλυνση του κυπρίνου Koi από ερπητοϊό.
                  
               
                     (5)
                  
                  
                     Σύμφωνα με τις εκθέσεις που καταρτίστηκαν από τα EURL, υπάρχει σύγκλιση μεταξύ των ευπαθών ειδών που προτείνονται για καταχώριση από τα EURL και αυτών που προτείνονται από τον OIE όσον αφορά τις νόσους επιζωοτική νέκρωση του αιμοποιητικού, μόλυνση από τον ιό του συνδρόμου Taura, μόλυνση από τον ιό του συνδρόμου της κίτρινης κεφαλής, ιογενής αιμορραγική σηψαιμία, λοιμώδης νέκρωση του αιμοποιητικού, μόλυνση από τον ιό της λοιμώδους αναιμίας του σολομού με απαλειμμένη περιοχή HPR, μόλυνση του κυπρίνου Koi από ερπητοϊό, μόλυνση από Bonamia exitiosa, μόλυνση από Bonamia ostreae και μόλυνση από τον ιό του συνδρόμου των λευκών κηλίδων.
                  
               
                     (6)
                  
                  
                     Επιπλέον, το εργαστήριο αναφοράς της ΕΕ για τις νόσους των μαλακίων, χρησιμοποιώντας τα ίδια κριτήρια που εφαρμόζονται για την καταγραφή των ευπαθών ειδών, κατάρτισε κατάλογο των ειδών που προσβάλλονται από μόλυνση από Mikrocytos mackini, η οποία αποτελεί νόσο που δεν περιλαμβάνεται στον κατάλογο του OIE.
                  
               
                     (7)
                  
                  
                     Δεν κρίνεται σκόπιμη η τροποποίηση των ειδών που περιλαμβάνονται επί του παρόντος στον πίνακα του παραρτήματος του κανονισμού (ΕΕ) 2018/1882 ως είδη που προσβάλλονται από τη μόλυνση από Perkinsus marinus και τη μόλυνση από Marteilia refringens, έως ότου ο OIE ολοκληρώσει επίσης την αξιολόγησή του για τις εν λόγω νόσους, με σκοπό την επίτευξη κατάλληλου επιπέδου σύγκλισης με τα πρότυπα του OIE.
                  
               
                     (8)
                  
                  
                     Επιπλέον, δεν κρίνεται σκόπιμη η τροποποίηση του καταλόγου των ειδών-φορέων των υδρόβιων ζώων που περιλαμβάνονται επί του παρόντος στον πίνακα του παραρτήματος του εκτελεστικού κανονισμού (ΕΕ) 2018/1882, έως ότου ολοκληρωθεί η επιστημονική αξιολόγηση των εν λόγω ειδών, εκτός από τις τροποποιήσεις οι οποίες είναι αναγκαίες όσον αφορά την ονομασία μεμονωμένων ειδών, όπως αναφέρεται στην αιτιολογική σκέψη 9 του παρόντος κανονισμού.
                  
               
                     (9)
                  
                  
                     Η εμπειρία έχει δείξει ότι η κοινή ονομασία για ένα συγκεκριμένο είδος μπορεί να διαφέρει μεταξύ των κρατών μελών. Η συγκεκριμένη απόκλιση μπορεί να έχει ως αποτέλεσμα τον δυνητικό κίνδυνο εξάπλωσης της νόσου, εάν τα ζώα δεν ταυτοποιούνται σωστά. Δεδομένου ότι η επιστημονική ονομασία ενός συγκεκριμένου είδους παραμένει σταθερή, οι κατάλογοι των υδρόβιων ειδών, οι οποίοι παρατίθενται στον πίνακα του παραρτήματος του εκτελεστικού κανονισμού (ΕΕ) 2018/1882, θα πρέπει να τροποποιηθούν, ώστε να περιλαμβάνουν μόνο την επιστημονική ονομασία κάθε είδους, η οποία είναι σημαντική για τις καταγεγραμμένες νόσους υδρόβιων ζώων.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) 2018/1882 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Ιουνίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 84 της 31.3.2016, σ. 1.
         
            (2)  Εκτελεστικός κανονισμός (ΕΕ) 2018/1882 της Επιτροπής, της 3ης Δεκεμβρίου 2018, για την εφαρμογή ορισμένων κανόνων πρόληψης και ελέγχου νόσων σε κατηγορίες καταγεγραμμένων νόσων και για την κατάρτιση καταλόγου ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων (ΕΕ L 308 της 4.12.2018, σ. 21).
         
            (3)  Κώδικας υγείας υδρόβιων ζώων του OIE (2021).
      
      
         
            ΠΑΡΑΡΤΗΜΑ
            Στον πίνακα του παραρτήματος του εκτελεστικού κανονισμού (ΕΕ) 2018/1882, οι σειρές 51 έως 63 που καλύπτουν τις καταγεγραμμένες νόσους και τις κατηγορίες τους και τα καταγεγραμμένα είδη υδρόβιων ζώων αντικαθίστανται από το ακόλουθο κείμενο:
            
               
                           Ονομασία καταγεγραμμένης νόσου
                        
                        
                           Κατηγορία καταγεγραμμένης νόσου
                        
                        
                           Καταγεγραμμένα είδη
                        
                     
                           Είδη και ομάδες ειδών
                        
                        
                           Είδη-φορείς
                        
                     
                           «Επιζωοτική νέκρωση του αιμοποιητικού
                        
                        
                           Α+Δ+Ε
                        
                        
                           
                              Ameiurus melas, Bidyanus bidyanus, Esox lucius, Galaxias olidus, Gambusia affinis, Gambusia holbrooki, Macquaria australasica, Melanotaenia fluviatilis, Oncorhynchus mykiss, Perca fluviatilis, Sander lucioperca
                           
                        
                        
                           
                              Aristichthys nobilis, Carassius auratus, Carassius carassius, Cyprinus carpio, Hypophthalmichthys molitrix, Leuciscus spp., Rutilus rutilus, Scardinius erythrophthalmus, Tinca tinca
                           
                        
                     
                           Ιογενής αιμορραγική σηψαιμία
                        
                        
                           Γ+Δ+Ε
                        
                        
                           
                              Alosa immaculata, Ameiurus nebulosus, Ambloplites rupestris, Ammodytes hexapterus, Aplodinotus grunniens, Centrolabrus exoletus, Clupea harengus, Clupea pallasii pallasii, Coregonus artedii, Coregonus clupeaformis, Coregonus lavaretus, Ctenolabrus rupestris, Cyclopterus lumpus, Cymatogaster aggregata, Dorosoma cepedianum, Danio rerio, Engraulis encrasicolus, Esox lucius, Esox masquinongy, Fundulus heteroclitus, Gadus macrocephalus, Gadus morhua, Gaidropsarus vulgaris,Gasterosteus aculeatus, Labrus bergylta, Labrus mixtus, Lampetra fluviatilis, Lepomis gibbosus, Lepomis macrochirus, Limanda limanda, Merlangius merlangus, Micropterus dolomieu, Micropterus salmoides, Micromesistius poutassou, Morone americana, Morone chrysops, Morone saxatilis, Mullus barbatus, Neogobius melanostomus, Notropis atherinoides, Notropis hudsonius, Oncorhynchus kisutch, Oncorhynchus mykiss, Oncorhynchus mykiss X Oncorhynchus kisutch hybrids, Oncorhynchus tshawytscha, Paralichthys olivaceus, Perca flavescens, Pimephales notatus, Pimephales promelas, Platichthys flesus, Pleuronectes platessa, Pomatoschistus minutus, Pomoxis nigromaculatus, Raja clavata, Salmo marmoratus, Salmo salar, Salmo trutta, Salvelinus namaycush, Sander vitreus, Sardina pilchardus, Sardinops sagax, Scomber japonicus, Scophthalmus maximus, Solea senegalensis, Sprattus sprattus, Symphodus melops, Thaleichthys pacificus, Trachurus mediterraneus, Trisopterus esmarkii, Thymallus thymallus, Uranoscopus scaber
                           
                        
                        
                           
                              Acipenser baerii, Acipenser gueldenstaedtii, Acipenser ruthenus, Acipenser stellatus, Acipenser sturio, Ameiurus melas, Argyrosomus regius, Aristichthys nobilis, Carassius auratus, Carassius carassius, Clarias gariepinus, Cyprinus carpio, Dentex dentex, Dicentrarchus labrax, Diplodus puntazzo, Diplodus sargus, Diplodus vulgaris, Epinephelus aeneus, Epinephelus marginatus, Huso huso, Hypophthalmichthys molitrix, Ictalurus punctatus, Ictalurus spp., Leuciscus spp., Morone chrysops x, Morone saxatilis, Mugil cephalus, Oreochromis, Pagellus bogaraveo, Pagellus erythrinus, Pagrus major, Pagrus pagrus, Pangasius pangasius, Rutilus rutilus, Salvelinus alpinus, Salvelinus fontinalis, Sander lucioperca, Scardinius erythrophthalmus, Sciaenops ocellatus, Silurus glanis, Soleasenegalensis, Solea solea, Sparus aurata, Thunnus spp., Thunnus thynnus, Tinca tinca, Umbrina cirrosa
                           
                        
                     
                           Λοιμώδης νέκρωση του αιμοποιητικού
                        
                        
                           Γ+Δ+Ε
                        
                        
                           
                              Esox lucius, Onchorynchus clarkii, Oncorhynchus keta, Oncorhynchus kisutch, Oncorhynchus masou, Oncorhynchus mykiss, Oncorhynchus nerka, Oncorhynchus tshawytscha, Salmo marmoratus, Salvelinus namaycush, Salmo salar, Salmo trutta, Salvelinus alpinus, Salvelinus fontinalis
                           
                        
                        
                           
                              Acipenser Baerii, Acipenser gueldenstaedtii, Acipenser ruthenus, Acipenser stellatus, Acipenser sturio, Ameiurus melas, Aristichthys nobilis, Astacus astacus, Carassius auratus, Carassius carassius, Clarias gariepinus, Cyprinus carpio, Gadus morhua, Hippoglossus hippoglossus, Hypophthalmichthys molitrix, Huso huso, Ictalurus punctatus, Ictalurus spp., Leuciscus spp., Melanogrammus aeglefinus, Platichthys flesus, Pacifastacus leniusculus, Procambarus clarkii, Pangasius pangasius, Rutilus rutilus, Sander lucioperca, Scardinius erythrophthalmus, Silurus glanis, Tinca tinca
                           
                        
                     
                           Μόλυνση από τον ιό της λοιμώδους αναιμίας του σολομού με απαλειμμένη περιοχή HPR
                        
                        
                           Γ+Δ+Ε
                        
                        
                           
                              Oncorynchus mykiss, Salmo salar, Salmo trutta
                           
                        
                        
                            
                        
                     
                           Μόλυνση του κυπρίνου Koi από ερπητοϊό
                        
                        
                           Ε
                        
                        
                           Όλες οι ποικιλίες και τα υποείδη του Cyprinus carpio, καθώς και τα υβρίδια του Cyprinus carpio π.χ. Cyprinus carpio × Carassius auratus, Cyprinus carpio × Carassius carassius
                           
                        
                        
                           
                              Carassius auratus, Ctenopharyngodon idella
                           
                        
                     
                           Μόλυνση από Mikrocytos mackini
                        
                        
                           Α+Δ+Ε
                        
                        
                           
                              Crassostrea gigas, Crassostrea sikamea, Ostrea edulis
                           
                        
                        
                            
                        
                     
                           Μόλυνση από Perkinsus marinus
                        
                        
                           Α+Δ+Ε
                        
                        
                           
                              Crassostrea gigas, Crassostrea virginica
                           
                        
                        
                           
                              Brachyura spp., Cherax destructor, Homarus gammarus, Macrobrachium rosenbergii, Palinurus spp., Penaeus indicus, Penaeus japonicus, Penaeus kerathurus, Penaeus stylirostris, Penaeus vannamei, Portunus puber, Scylla serrata
                           
                        
                     
                           Μόλυνση από Bonamia exitiosa
                        
                        
                           Γ+Δ+Ε
                        
                        
                           
                              Crassostrea ariakensis, Crassostrea virginica, Ostrea puelchana, Ostrea angasi, Ostrea chilensis, Ostrea equestris, Ostrea edulis, Ostrea lurida
                           
                        
                        
                           
                              Crassostrea angulata, Crassostrea gigas, Crassostrea virginica
                           
                        
                     
                           Μόλυνση από Bonamia ostreae
                        
                        
                           Γ+Δ+Ε
                        
                        
                           
                              Crassostrea ariakensis, Ostrea chilensis, Ostrea edulis
                           
                        
                        
                           
                              Cerastoderma edule, Donax trunculus, Mya arenaria, Mercenaria mercenaria, Meretrix lusoria, Pecten maximus, Ruditapes decussatus, Ruditapes philippinarum, Venerupis aurea, Venerupis pullastra, Venus verrucosa
                           
                        
                     
                           Μόλυνση από Marteilia refringens
                        
                        
                           Γ+Δ+Ε
                        
                        
                           
                              Ostrea angasi, Ostrea chilensis, Ostrea edulis, Ostrea puelchana
                           
                        
                        
                           
                              Cerastoderma edule, Donax trunculus, Mya arenaria, Mercenaria mercenaria, Meretrix lusoria, Ruditapes decussatus, Ruditapes philippinarum, Venerupis aurea, Venerupis pullastra, Venus verrucosa
                           
                        
                     
                           Μόλυνση από τον ιό του συνδρόμου Taura
                        
                        
                           Α+Δ+Ε
                        
                        
                           
                              Metapenaeus ensis, Penaeus aztecus, Penaeus monodon, Penaeus setiferus, Penaeus stylirostris, Penaeus vannamei
                           
                        
                        
                           
                              Atrina spp., Buccinum undatum, Brachyura spp., Cherax destructor, Crassostrea angulata, Cerastoderma edule, Crassostrea gigas, Crassostrea virginica, Donax trunculus, Haliotis discus hannai, Haliotis tuberculata, Homarus gammarus, Littorina littorea, Macrobrachium rosenbergii, Mercenaria mercenaria, Meretrix lusoria, Mya arenaria, Mytilus edulis, Mytilus galloprovincialis, Octopus vulgaris, Ostrea edulis, Palinurus spp, Portunus puber, Pecten maximus, Penaeus indicus, Penaeus japonicus, Penaeus kerathurus Ruditapes decussatus, Ruditapes philippinarum, Scylla serrata, Sepia officinalis, Strombus spp., Venerupis aurea, Venerupis pullastra, Venus verrucosa
                           
                        
                     
                           Μόλυνση από τον ιό του συνδρόμου της κίτρινης κεφαλής
                        
                        
                           Α+Δ+Ε
                        
                        
                           
                              Metapenaeus affinis, Penaeus monodon, Palaemonetes pugio, Penaeus stylirostris, Penaeus vannamei
                           
                        
                        
                           
                              Atrina spp., Buccinum undatum, Crassostrea angulata, Cerastoderma edule, Crassostrea gigas, Crassostrea virginica, Donax trunculus, Haliotis discus hannai, Haliotis tuberculata, Littorina littorea, Mercenaria mercenaria, Meretrix lusoria, Mya arenaria, Mytilus edulis, Mytilus galloprovincialis, Octopus vulgaris, Ostrea edulis, Pecten maximus, Ruditapes decussatus, Ruditapes philippinarum, Sepia officinalis, Strombus spp., Venerupis aurea, Venerupis pullastra, Venus verrucosa
                           
                        
                     
                           Μόλυνση από τον ιό του συνδρόμου των λευκών κηλίδων
                        
                        
                           Γ+Δ+Ε
                        
                        
                           Όλα τα δεκάποδα καρκινοειδή (τάξη Decapoda)
                        
                        
                           
                              Atrina spp., Buccinum undatum, Crassostrea angulata, Cerastoderma edule, Crassostrea gigas, Crassostrea virginica, Donax trunculus, Haliotis discus hannai, Haliotis tuberculata, Littorina littorea, Mercenaria mercenaria, Meretrix lusoria, Mya arenaria, Mytilus edulis, Mytilus galloprovincialis, Octopus vulgaris, Ostrea edulis, Pecten maximus, Ruditapes decussatus, Ruditapes philippinarum, Sepia officinalis, Strombus spp., Venerupis aurea, Venerupis pullastra, Venus verrucosa»